താങ്കളുടെ അടുത്ത് രണ്ടടി അകലത്തില് ഞാന്, ഇതൊരു സ്വപ്നസമാനമായ അനുഭവമാണ് സായ് പല്ലവി അല്ഫോണ്സ് പുത്രന് സംവിധാനം ചെയ്ത പ്രേമം എന്ന ചിത്രത്തിലൂടെ പ്രേക്ഷകരുടെ പ്രിയങ്കരിയായി മാറിയ താരമാണ് സായ് പല്ലവി. ഇന്ന് തെന്നിന്ത്യന് പ്രേക്ഷകരുടെ പ്രിയങ്കരിയാണ് സായി പല്ലവി. നിലപാടുകളും ആദര്ശങ്ങളും മുറുകെപ്പിടിക്കുന്ന വ്യക്തി കൂടിയാണ് സായ് പല്ലവി. സൗന്ദര്യ വര്ദ്ധക വസ്തുക്കളുടെ മോഡലാകാന് താല്പര്യമില്ലെന്ന് പറഞ്ഞ് രംഗത്തുവന്നത് നിലപാടുകളുടെ ഭാഗമായിരുന്നു. സിനിമ പോലെ തന്നെ നടിയുടെ നിലപാടുകള്ക്കും പൂര്ണ്ണ പിന്തുണയാണ് ലഭിക്കുന്നത്. സായ് പല്ലവി നായികയാവുന്ന പുതിയ ചിത്രം ലവ് സ്റ്റോറിയുടെ പ്രീ റിലീസ് ഇവന്റിനായി ഹൈദരാബാദില് എത്തിയപ്പോള് ആമിര് ഖാനെ കണ്ടതിന്റെ സന്തോഷത്തിലാണ് താരം. ചിരഞ്ജീവിയും അതിഥിയായി എത്തിയിരുന്നു. കുട്ടിക്കാലം മുതല് തന്നെ അത്ഭുതപ്പെടുത്തുകയും പ്രചോദനമാവുകയും ചെയ്ത നടനാണ് ആമിര് ഖാനെന്നാണ് സായ് പല്ലവി വെളിപ്പെടുത്തിയിരിക്കുന്നത്. വാക്കുകള്, ആമിര് സാര്, സ്വപ്നം സത്യമായ നിമിഷമാണ് ഇതെന്ന് എനിക്ക് പറയാനാവില്ല. കാരണം ഇത്തരമൊരു നിമിഷം ഞാന് സങ്കല്പ്പിച്ചിട്ടു കൂടിയില്ല, ഇത് സാധ്യമാവുമെന്നും കരുതിയിരുന്നില്ല. താങ്കള് ലോകത്തിന്റെ മറ്റൊരു കോണിലാണെന്ന് ഞാന് സങ്കല്പ്പിച്ചു. ഇപ്പോള്, താങ്കളുടെ അടുത്ത് രണ്ടടി അകലത്തില് ഞാന്. ഇതൊരു സ്വപ്നസമാനമായ അനുഭവമാണ്. താങ്കളെ കുറിച്ച് ഞാന് നിരവധി കഥകള് കേട്ടിട്ടുണ്ട്. നിങ്ങളെത്ര മാത്രം അച്ചടക്കമുള്ള വ്യക്തിയാണ്, എങ്ങനെയാണ് കഥാപാത്രങ്ങളെ സമീപിക്കുന്നത് എന്നിങ്ങനെ ഒരു പാട് കഥകള്. താങ്കള് എന്നെ ഒരുപാട് പ്രചോദിപ്പിച്ച ഒരു വ്യക്തിയാണ്